O‘zbekiston Savdo-sanoat palatasi tadbirkorlar uchun Telegram ijtimoiy tarmog‘ida o‘z kanalini ishga tushirdi

O‘zbekiston Savdo-sanoat palatasi tadbirkorlik sub’ektlari, palata a’zolari xamda palata rasmiy veb-sayti chamber.uz doimiy o‘quvchilari va foydalanuvchilarining talab va takliflariga binoan Telegram ijtimoiy tarmog‘ida o‘z kanal-sahifasini ochdi, deb xabar berdi tashkilot matbuot xizmati.

Endilikda saytga qo‘yilayotgan tadbirkorlik faoliyatiga doir yangiliklar, respublika va xorijdagi biznes-sohada yuz berayotgan so‘nggi voqealar, O‘zbekiston va chet elda o‘tkaziladigan xalqaro ko‘rgazma va yarmarkalar hamda tadbirkorlik sohasidagi qonuniy-me’yoriy hujjatlar anonsi @uzchamber deb nomlangan kanalga ham joylab boriladi.